作者:張可久
標題:雙調・清江引張子堅運判席上
內容:仙人掌心青數朵，山小乾坤大。不知明月來，且向日雲臥，陳摶枕頭閒伴我。飄飄落梅風正冷，緩步蒼苔徑。一溪流水聲，半夜扁舟興，月明草堂人未醒。秋風滿園三徑花，買得閒無價。從前險處行，夢裡說著怕，連雲棧高騎瘦馬。酒邊題扇華堂舞ブ畫展，兩行如花面。鵝黃淡舞裙，蝶粉香歌扇，閒ㄐ玉箏羅袖卷。昭君怨花間夢乘白玉輦，上馬精神倦。哀彈夜月情，別淚春風面，雁歸不知多近遠。過劉山西風小亭黃葉多，鶴領神仙過。雲來綠樹平，水迸青山破，天然圖畫添上我。松江海印精舍道人不眠中夜起，小立莓苔地。九枝燈上花，四塔庭前檜，梅窗月明清似水。永嘉泛湖秋雲錦香招畫船，一步一個描金扇。花前北海樽，湖上西施面，登樓有誰思惠遠？次必庵趙萬戶韻巖扃帶雲長是掩，不許猿鶴佔。《黃庭》盡日觀，白髮無心染，研朱又將《周易》點。老王將軍綸巾紫髯風滿把，老向轅門下。霜明寶劍花，塵暗銀鞍帕，江邊草青閒戰馬。春情園林且休題杜宇，未了吟春句。殘花酒醒時，芳草人歸處，東風小樓聽夜雨。